recursal/SuperWikiNEXT-32B huggingface dataset:
**Mozirje** (njemački: *Prassberg*) je grad u Sloveniji od 2.048 stanovnika, on je i administrativni centar Občina Mozirje.

Mozirje je danas poznato kao polazna točka za Skijalište Golte.

Geografske karakteristike
-------------------------

Mozirje leži 17 km zapadno od Velenja, u dolini rijeke Savinje, iznad koje se uzdiže visoravan Golte.

Historija
---------

Mozirje je naselje koje se počelo oblikovati za srednjeg vijeka, prvi put se spominje u jednoj darovnici iz 1146. koju je izdao akvilejski patrijarh Palegrin, pod imenom **Mosir**. U jednom drugom dokumentu iz 1231. kao ime mjesta navodi se **Prossberch** (Prassberg), ono je tokom 12. vijeka postalo trgovište, jer se kao takvo navodi (*marchet Prausperch*) u dokumentu iz 1318.
Župna crkva sv. Jurija izgrađena je 1241. a u 16. vijeku mjesto je utvrđeno.

Prva tvornica boja i predmeta od drva osnovana je 1884. u selu Ljubija, ona se nakon Drugog svjetskog rata proširila i podigla još pogona po Obćini Mozirje.

Izvori
------

1. 1 2 3 4  „Slovenia: Savinjska" (engleski). City population. Pristupljeno 16. 05. 2014.
2. 1 2 3  „Zgodovina Mozirja" (slovenski). Mozirje Info. Pristupljeno 18. 05. 2014.

Vanjske veze
------------

***Mozirje*** na Wikimedijinoj ostavi

* Službene stranice Općine Mozirje ()
**Miklavž na Dravskem polju** (njemački: *St. Nikolai*) je grad u Sloveniji od 3.934 stanovnika, on je i administrativni centar Občine Miklavž na Dravskem polju.

Geografske karakteristike
-------------------------

Miklavž na Dravskem polju leži na sjeveroistoku Slovenije, na južnom ulazu u Maribor, pored autoputa za Austriju i dravskog kanala hidroelektrane - Zlatoličje.

Historija i znamenitosti
------------------------

Miklavž se prvi put spominje 1202. kao malo feudalno naselje.U 15. vijeku se spominje neki dvorac u mjestu, a u 16. vijeku su seljani počeli graditi svoju crkvu u romaničkom stilu, koju su dovršili 1662.
Zna se da su 17. vijeku Herbersteini iz Maribora tu izgradili svoj lovački dvorac, kao i to da je u 18. vijeku u lokalnoj crkvi proradila prva škola.

Miklavž je 1869. imao samo 246 stanovnika, a 1920. - 477. U to vrijeme je dvorac pretvoren u muški zatvor, ali je mjesto još uvijek bilo selo - daleko od Maribora.

Nakon Drugog svjetskog rata počeo je skokoviti razvoj Miklavža vezan uz ubrzani razvoj Maribora, kao industrijskog grada.  Naselje je 1947 dobilo električnu energiju, a dvorac je preuređen u stambeni objekt.

Prema popisu stanovništva iz 1961. u Miklavžu je živjelo 935, a jednu dekadu kasnije 1971 - 2.425, da bi to 1981 naraslo na 3.220 stanovnika. Početkom 1960-ih počela je gradnja kanala *Srednja Drava I*, koji je dovršen 1968. on je razdvojio Miklavž na dva dijela, historijski centar oko crkve i novi dio naselja oko Ptujske ceste.

Izvori
------

1. 1 2 3 4  „Slovenia: Podravska" (engleski). City population. Pristupljeno 25. 05. 2014.
2. 1 2 3 4 5 6 7 8 9  „Miklavž na Dravskem polju" (slovenski). Občina Miklavž na Dravskem polju. Pristupljeno 25. 05. 2014. [*mrtav link*]

Vanjske veze
------------

***Miklavž na Dravskem polju*** na Wikimedijinoj ostavi

* Službene stranice Općine Miklavž na Dravskem polju Arhivirano 2014-12-20 na Wayback Machine-u ()
**Radenci** (njemački: *Radein* ili *Bad Radein*, mađarski: *Regede*) je grad u Sloveniji od 2.187 stanovnika, on je i administrativni centar Občine Radenci.

Geografske karakteristike
-------------------------

Radenci leži na sjeveroistoku Slovenije pored austrijske granice, na lijevoj obali rijeke Mure.

Historija
---------

Radenci se u pisanim dokumentima prvi put spominju 1436. pod imenom **Radein**, a zatim 
- 1445. kao selo pod imenom *Radusch*. Od 1752. ustalilo se ime *Dorf zu Radein*

Boce Radenske
Najznačajniji događaj za mjesto bilo je otkriće izvora mineralne vode, kog je otkrio dr. Karol Henn 1869. On je od 1871. počelo flaširati tu vodu, a 1878. izradio prve objekte za smještaj gostiju.

Njegov sin Roman dovršio je 1882. prvo natkriveno kupalište i uredio park. 
Od 1885. mjesto je povezano sa željeznicom, pa je povećan broj gostiju u lječilištu.

Lječilište se jako razvilo od 1962. kad je izgrađen otvoreni bazen sa sportskim terenima, odtada je skoro svakih pet godina izgrađen po jedan novi hotel.

Privreda
--------

Najznačajniji privredni objekt je lječilište i puniona mineralne vode Radenska.

Izvori
------

1. 1 2 3 4  „Slovenia: Pomurska" (engleski). City population. Pristupljeno 06. 05. 2014.
2. 1 2 3  „Zgodovina" (slovenski). Občina Radenci. Pristupljeno 06. 05. 2014.

Vanjske veze
------------

***Radenci*** na Wikimedijinoj ostavi

* Službene stranice Općine Radenci ()
**Spodni Duplek** (njemački: *Täubling*) je gradić u Sloveniji od 1.480 stanovnika, on je i administrativni centar Občine Duplek.

Geografske karakteristike
-------------------------

Spodni Duplek leži udaljen 10 km jugoistočno od Maribora na cesti za Ptuj, pored lijeve obale Drave na rubu Slovenskih gorica.

Historija
---------

Čitav taj kraj bio je za ranog srednjeg vijeka feud salzburgške nadbiskupije, a od 13. vijeka feud porodice Vurberk, koja je tu podigla svoj istoimeni burg - Vurberk. Ništa se specijalnog nije događalo u tom selu, osim što je podignuta župna crkva sv. Martina, koja se prvi put spominje - 1410. Njen današnji izgled potječe iz 1782. kad ju je potpuno prezidao i preuredio Janez Nepomuk Fuchs, predsjednik tadašnjeg mariborskog ceha zidara.Sve do sredine 20. vijeka brojni stanovnici tog periferijskog mariborskog naselja bavili su se splavarenjem po Dravi, i po tom bili poznati.

Izvori
------

1. 1 2 3 4  „Slovenia: Podravska" (engleski). City population. Pristupljeno 28. 05. 2014.
2. 1 2  „Zgodovina občine" (slovenski). Občina Spodni Duplek. Arhivirano iz originala na datum 2014-05-15. Pristupljeno 28. 05. 2014.
3. 1 2  „Spodnji Duplek" (slovenski). mTurist. Arhivirano iz originala na datum 2013-12-27. Pristupljeno 28. 05. 2014.

Vanjske veze
------------

***Spodnji Duplek*** na Wikimedijinoj ostavi

* Službene stranice Općine Duplek ()
**Trzin** (njemački: *Tersain*) je grad u Sloveniji od 3.874 stanovnika, on je i administrativni centar istoimene malene Općine Trzin.

Geografske karakteristike
-------------------------

Trzin leži u Ljubljanskoj kotlini pored Domžala, udaljen desetak km od centra Ljubljane, pa je zapravo samo predgrađe slovenske metropole.

Historija
---------

Najstariji sačuvani dokument, u kojem se spominje Terzin potječe iz 1273. to je sudska presuda iz koje se vidi da je tadašnje naselje **Direzin** bilo feud Teutonskog viteškog reda. Ime naselja se tokom historije često mijenjalo, pa se tako zvao;Trezein, Tersein, Terzzein, Terzeyn (uz brojne međuvarijacije). Gradić je vrlo rano imao neku administrativnu ulogu, pa je 1849. imao nešto kao općinski ured i policijsku stanicu. Kad se od druge polovice 19. vijeka počeo reformirati sistem državne uprave, i Terzin je postao općina i dobio vlastiti općinski ured, koji je egzistirao do njemačke okupacije za Drugog svjetskog rata. Nijemci su općinu ukinuli i priključili je Općini Mengeš. Nakon rata Terzin je sveden na mjesnu zajednicu u okviru Općine Domžale. Nakon provedenog referenduma Trzin je ponovno postao samostalna općina od decembra 1998.

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 02. 06. 2014.
2. 1 2  „Zgodovina" (slovenski). Občina Trzin. Arhivirano iz originala na datum 2014-06-04. Pristupljeno 03. 06. 2014.

Vanjske veze
------------

***Trzin*** na Wikimedijinoj ostavi

* Službene stranice Općine Trzin ()
**Petroşani** čita se **Petrošani** (mađarski: *Petrozsény*, njemački: *Petroschen*) je grad na zapadu
Rumunjske od 37,160 stanovnika (1992. bilo ih je 52,390).

Petroşani administrativno pripada Okrugu Hunedoara, u kom je treći po veličini.

Geografske karakteristike
-------------------------

Petroşani leži u dolini rijeke Jiul de Est pritoke Rijeke Jiu, udaljen 60 km sjeverno 
od grad Târgu Jiu.

Historija
---------

Petroşani je osnovan u 17. vijeku, vremenom se razvio kao rudarski centar gornje doline Jiu, poznate 
po velikim količinama ugljena. U neposrednoj blizini grada nalaze se rudnici Lupeni, Petrila i Vulcan i novi rudarski grad Uricani. U 
tom kraju proizvede se po nekoliko miliona tona ugljena godišnje. Zbog tog u Petroşaniju djeluje i Institut za rudarstvo, a i gotovo sva 
privreda grada vrti se oko ugljena i njegove prerade u druge produkte.

Slavni francuski pisac Jules Verne boravio je u Petroşaniju 1892. on mu je poslužio kao kulisa u 
koju je smjestio radnju svog romana Le Château des Carpates (Zamak u Karpatima).

Znamenitosti
------------

Najveće znamenitosti grada su muzej rudarstva i teatar. Grad je dobro povezan cestama i željeznicom sa 
ostalim rumunjskim gradovima.

Gradovi prijatelji
------------------

* Mađarska, Várpalota
* Italija, Ponte nelle Alpi

Izvori
------

1. 1 2 3 4  „Petroşani" (engleski). City population. Pristupljeno 23. 03. 2015.
2. 1 2 3 4 5 6  „*Petrosani*" (engleski). Encyclopædia Britannica. Pristupljeno 23. 03. 2015.

Vanjske veze
------------

***Petroșani*** na Wikimedijinoj ostavi

* *Službene stranice grada* ()
* *Petroşani* na portalu Encyclopædia Britannica ()
**Sighetu Marmației** ili *Sighetul Marmaţiei* (čita se **Siget Marmaćej**) nekad zvan samo **Siget** (ukrajinski: *Сигіт*, mađarski: *Máramarossziget*) je grad na sjeveru Rumunjske općinski centar od 37,640 stanovnika.

Geografija
----------

Smešten je u okrugu Maramureš, u blizini reke Ize, pritoke Tise, u severozapadnoj Rumuniji. Naziv potiče od mađarske reči „sziget" što znači: ostrvo. Bio je istorijsko i kulturno središte oblasti Maramureš. 

Susedna naselja su: Sărăsau, Săpânţa, Câmpulung la Tisa, Ocna Şugatag, Giuleşti, Vadu Izei, Rona de Jos and Bocicoiu Mare u Rumuniji, i Bila Cerkva i Solotvyno u Ukrajini - Zakarpatska oblast.

Prema popisu iz 1910. u gradu je živelo 21.370 stanovnika od kojih su se njih 82,1% služili mađarskim jezikom, 9,4% rumunskim, 5,9% nemačkim, a 2,6% je govorilo ukrajinski jezik. U gradu je bilo 7.981 jevreja koji su pripadali mađarskoj i nemačkoj jezičkoj grupi.

Istorija
--------

Grad je naseljen još u periodu Halstatta i od davnina se nalazio na trasi važnih puteva koji su prolazili dolinom Tise. Prvo pominjanje naselja datira od 11. veka, a grad kao takav je prvi put pomenut 1326.g. Godine 1352. postao je slobodni kraljevski grad i prestonica okruga Maramureš u Kraljevini Mađarskoj. 
Od 1556.g. u njemu su živeli transilvanijski vladari, a od 1570. do 1733. bio je u sastavu Kneževine Transilvanije. 1733.g. kralj Karlo III vraća Siget i okrug Maramureš pod okrilje Mađarske. 

Siget Marmaćej je u Kraljevini Mađarskoj bio jedan od kulturnih i političkih centara Rumuna, Rusina i Jevreja. Jevrejska zajednica je bila predvođena porodicom Teitelbaum. 

Krajem I svetskog rata Siget Marmaćej postaje deo Kraljevine Rumunije, a ponovo ulazi u sastav Mađarske za vreme II svetskog rata kao rezultat Druge bečke arbitraže. Ovaj period trajao je do 1944.g. i za to vreme više od 20.000 Jevreja iz Sigeta poslato je u Aušvic (uključujući i dobitnika Nobelove nagrade za mir Eli Vizela, rođenog u Sigetu) i ostale logore. Danas u Sigetu živi samo 21 Jevrejin. 
Pariski Ugovor krajem II svetskog rata odbacio je Bečku arbitražu i Siget Marmaćej se vraća u sastav Rumunije.

Sigetski zatvor
---------------

Pedesetih i šezdesetih godina dvadesetog veka, nakon dolaska na vlast komunističkog režima u Rumuniji, tajna služba Securitate koristila je Sigetski zatvor kao mesto za smeštanje političkih zatvorenika a posebno javnih ličnosti koje su bile okarakterisane kao "klasni neprijatelji". Najpoznatiji od njih je bio bivši premijer Iuliu Maniu koji je tamo umro 1953.g. Bivši zatvor je sada muzej i "Spomenik žrtvama komunizma".

Poznati poreklom iz Sigeta
--------------------------

* David Weiss Halivni
* Simon Hollósy
* Moshe Teitelbaum
* Yekusiel Yehuda Teitelbaum (I)
* Yekusiel Yehuda Teitelbaum (II)
* Elie Wiesel
* Gisella Perl
* Joseph Szigeti

Izvori
------

1. 1 2 3 4  „Zalău" (engleski). City population. Pristupljeno 10. 03. 2015.

Vanjske veze
------------

***Sighetu Marmației*** na Wikimedijinoj ostavi

* *Službene stranice grada* ()
Ruševine u Ténèsu
**Tenes** (arapski: تنس‎) je grad i u Alžiru smješten na mediteranskoj obali, oko 200 km zapadno od glavnog grada Alžira. Predstavlja popularno odmaralište, a godine 2000. je procijenjeno da je imao oko 35.000 stanovnika. Administrativno pripada provinciji Chlef.

Ima izuzetno dugu i bogatu historiju. Osnovan je u 8. vijeku pne. od strane feničanskih kolonista koji su mu dali ime Kartenas. Kasnije je došao pod rimsku vlast i dobio ime *Cartennae colonia*. Poslije Rimljana su njime vladali Vandali, Bizantinci i, na kraju, Omejadski Kalifat nakon čijeg pada je bio polunezavisni muslimanski sultanat. U njega su se oko 15. vijeka doselile maurske izbjeglice koje je iz Iberijskog poluotoka protjerala Reconquista. Nakon što ga je osvojilo i anektiralo Osmansko Carstvo izgubio je nezavisnost, a zajedno s njim i ekonomsku važnost. Godine 1843. ga je osvojila Francuska, pod čijom vlašću su otpočela arheološka iskopavanja obližnjih feničanskih ruševina koje danas predstavljaju glavnu turističku atrakciju.

Eksterni linkovi
----------------

* www.theechoftenes.freeservers.com


***Ténès*** na Wikimedijinoj ostavi
**Biskra** (arapski: بسكرة, berberski:  *Tibeskert*) je sa svojih 204,661 stanovnika 10 grad po veličini u Alžiru, nalazi se na istoku zemlje u Pokrajini Biskra u kojoj je 
administrativni centar.

Geografske karakteristike
-------------------------

Biskra leži na početku Sahare u plodnoj oazi koju natapa Vadi Zarzour, okružena sa sjevera planinama Zibana 
(dio Saharskog Atlasa), udaljena 470 km jugoistočno od grada Alžira.

Zbog njenog položaja zovu je *Kraljica Zibana*.

Centar grada
Zgrade univerziteta

Historija
---------

Za Antičkog Rima je bio poznat kao *Vescera*. Rimljani su ga osvojili oko 200. u doba cara Septimija Severa kada je bio pripojen provinciji Numidiji. Otada je važan kao granično uporište svih država koje su vladale Alžirom. Historičari vjeruju da je njegovo ime vulgarizirani oblik izraza *Ad Piscīnam* ("na *bazenu*"), što je sugeriralo značajne kanale za navodnjavanje i vodovod.

Biskra predstavlja glavno naselje saharske oaze kojoj vodu daje vadi koji se spušta sa planina. Željeznicom je spojen sa drugim dijelovima Alžira te predstavlja omiljeno zimovalište. U blizini se uzgaja voće, posebno datule i masline.

Mađarski kompozitor Béla Bartók je posjetio Biskru i tamo 1913 zabilježio tradicionalnu muziku.

Biskra je poznata kao mjesto radnje *Amoralista*, romana Andre Gidea iz 1902.

Današnja Biskra je moderan grad sa univerzitetom Mohamed Khider koji je osnovan 1998.
Nukleus univerziteta bila su tri instituta osnovana u periodu 1984.-1992. danas univerzitet ima 6 fakulteta i 1 institut.

Grad ima i aerodrom Mohamed Khider (IATA: BSK, ICAO: DAUB) koji se nalazi desetak km južnono od centra grada.

Stanovništvo kroz historiju| Godina | Stanovništvo |
| --- | --- |
| 1901 | 7.500 |
| 1911 | 20.000 |
| 1926 | 22.000 |
| 1931 | 18.900 |
| 1936 | 21.300 |
| 1948 | 36.400 |
| 1954 | 52.500 |
| 1966 | 59.300 |
| 1977 | 77.000 (grad)90,500 (općina) |
| 1987 | 128,300 |
| 1998 | 177,600 |

Izvori
------

1. 1 2 3 4  „*Algeria, People's Democratic Republic of Algeria*" (engleski). City population. Pristupljeno 22.1. 2020.
2. 1 2 3  „*Ville de Biskra*" (francuski). University of Biskra. Pristupljeno 23.1. 2020.
3. ↑  „Street in the Old Town, I, Biskra, Algeria". World Digital Library. 1899. Pristupljeno 2013-09-25.
4. ↑  „*Présentation*" (francuski). University of Biskra. Pristupljeno 23.1. 2020.
5. ↑  „*Aéroport Biskra - Mohamed Khider*" (francuski). Arrangy. Pristupljeno 23.1. 2020.
6. ↑  „populstat.info". Arhivirano iz originala na datum 2016-03-03. Pristupljeno 2011-01-07.

Klima
-----

| **Klimatološki medijani za Biskru** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 16 | 18 | 22 | 26 | 31 | 36 | 42 | 41 | 34 | 28 | 21 | 17 | **27,7** |
| Srednji minimum (°C) | 7 | 8 | 11 | 14 | 18 | 24 | 27 | 26 | 23 | 17 | 12 | 7 | **16,2** |
| Precipitacija (mm) | 18 | 10 | 18 | 10 | 15 | 8 | 3 | 3 | 18 | 15 | 23 | 18 | **159** |
| *Izvor:*  |

Izvori
------

* *Ville de Biskra* ()
* Stare fotografije Biskre Arhivirano 2011-07-20 na Wayback Machine-u ()
Oznaka čina Poručnika fregate rečne flotile u Vojsci Srbije.
**Poručnik fregate** je u Vojsci Srbije i u armijama većine zemalja čin oficira za starešine na položaju komandira čete brodova. U većini armija najviši je čin nižih, trupnih oficira. Predstavlja jedno od najstarijih i najpostojanih činova u većini vojski u svetu, koji označava određen nivo u vojnoj hijerarhiji, sa odgovarajućin formacijskim položajem i funkcijom. 

Tokom Narodnooslobodilačkog rata u NOV i POJ uveden je 1946. godine i zvao se poručnik 2. ranga po ugledu na Crvenu armiju. 1955. naziv mu je preimenovan u sadašnji i kao takav postojao je i u Jugoslovenskoj narodnoj armiji, Vojsci Jugoslavije i Vojsci Srbije i Crne Gore.

U kopnenoj vojsci čin kapetana odgovara činu kapetana.

Vidi još
--------

* Činovi Vojske Srbije
* Činovi u Vojsci Jugoslavije
* Činovi u JNA

Spoljašnje veze
---------------

* Činovi Vojske Srbije Arhivirano 2016-03-04 na Wayback Machine-u

Literatura
----------

* *Vojna enciklopedija*, Vojnoizdavački zavod, Beograd, 1981.

| * p
* r
* u
Činovi u Vojsci Srbije |
| --- |
| Oficirski činovi | Potporučnik  |  Poručnik / Poručnik korvete  |  Kapetan / Poručnik fregate  |  Major / Kapetan korvete  |  Potpukovnik / Kapetan fregate  |  Pukovnik / Kapetan bojnog broda  |  Brigadni general / Komodor  |  General-major / Kontra-admiral  |  General-potpukovnik / Vice-admiral  |  General / Admiral |
| Podoficirski činovi | Vodnik  |  Vodnik prve klase  |  Stariji vodnik  |  Stariji vodnik prve klase  |  Zastavnik  |  Zastavnik prve klase |
| Vojnički činovi | Razvodnik  |  Desetar  |  Mlađi vodnik |
Za majku otomanskog sultana Ahmeda I, vidite članak Handan Sultan.
*Za osobno ime, v. Handan (ime)*

**Handan** (pojednostavljeni kineski: ; tradicionalni kineski: ; pinyin: Hándān) je grad na razini prefekture, smješten u jugozapadnom dijelu provincije Hebei u Kini.

Historija
---------

Handan je bio glavni grad države Zhao za vrijeme perioda Zaraćenih država, nakon što je prijestolnica premještena iz Zhongmua. Grad je osvojila država Qin, a za vrijeme zapadne i istočne dinastije je zadržao status komercijalnog središta. Kasnije mu je važnost opala, najvjerojatnije zbog pustošenja na sjeveru Kine koja su izazvali nemiri i ratovi nakon pada dinastije Han.

Eksterni linkovi
----------------

* Grad Handan, službena stranica Handana Arhivirano 2008-12-16 na Wayback Machine-u
* Handan Daily

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |

36°36′N 114°29′E﻿ / ﻿36.600°N 114.483°E﻿ / 36.600; 114.483

***Handan*** na Wikimedijinoj ostavi
Oznaka čina kontraadmirala rečne flotile u Vojsci Srbije.
**Кontraadmiral** (engl. , kin. , rus. *kontr-admiral*, nem. *Кonteradmiral*) je vojni čin pripadnika ratne mornarice i drugi admiralski čin u JNA je bio najniži. U poređenju sa činovima kopnene vojske ili RV i PVO je ekvivalentan činu general-majora.

Etimologija
-----------

Poreklo naziva ovog čina je u tradicionalnom rasporedu britanske flote. Dok bi admiral bio u njenom središtu, viceadmiral bi se nalazio u njenom špicu. Mesto kontraadmirala je bilo pozadi, odakle i početno ime *rear admiral*. Кada bi flota vršila dejstva u smeru iz kojeg je došla, na špicu bi se nalazio kontraadmiral. Ovo je doprinelo povezivanju njegove pozicije sa rečju „kontra" (lat. *contra*, fr. *contre*) jer je on bio na najistaknutijem položaju kada se dejstvovalo u *kontra smeru*.

Vidi još
--------

* Činovi Vojske Srbije
* Činovi u Vojsci Jugoslavije
* Činovi u JNA

Spoljašnje veze
---------------

* Činovi Vojske Srbije Arhivirano 2016-03-04 na Wayback Machine-u

| * p
* r
* u
Činovi u Vojsci Srbije |
| --- |
| Oficirski činovi | Potporučnik  |  Poručnik / Poručnik korvete  |  Kapetan / Poručnik fregate  |  Major / Kapetan korvete  |  Potpukovnik / Kapetan fregate  |  Pukovnik / Kapetan bojnog broda  |  Brigadni general / Komodor  |  General-major / Kontra-admiral  |  General-potpukovnik / Vice-admiral  |  General / Admiral |
| Podoficirski činovi | Vodnik  |  Vodnik prve klase  |  Stariji vodnik  |  Stariji vodnik prve klase  |  Zastavnik  |  Zastavnik prve klase |
| Vojnički činovi | Razvodnik  |  Desetar  |  Mlađi vodnik |
41°53′20″N 12°27′58″E﻿ / ﻿41.8888°N 12.4661°E﻿ / 41.8888; 12.4661

*Tempietto* zajedno s uskim dvorištem.
Francesco Baratta. *Sveti Franjo u ekstazi*, cca. 1640. Kapela Raimondi, San Pietro in Montorio.
**San Pietro in Montorio** (Sveti Petar u Montoriju) je crkva u Rimu, koja u svom dvorištu sadrži *Tempietto* (mali komemorativni martirij) koji je sagradio Donato Bramante.

Crkva se nalazi na brdu Janiculum, podignuta je na mjestu starije crkve sv. Petra iz 9. vijeka, koju su dali sagraditi španjolski vladari Fernando i Izabela Kastiljska. Crkva se smatra jednim od najboljih primjera renesansne arhitekture u Italiji te sadrži vrijedna umjetnička djela.

Njen zaštitnik od 2008. godine je američki kardinal James Stafford.

Eksterni linkovi
----------------

***San Pietro in Montorio*** na Wikimedijinoj ostavi

* Satelitski snimak Tempietto je krug u sredini, okružen s crkvom San Pietro in Montorio. Bijeli polukrug zapadno je Acqua Paola.

|  |  |
| --- | --- |
| Normativna kontrola Uredi na Wikidati | 
* GND: 4823245-2

 |
**Suceava** čita se **Sučava** (njemački: *Sotschen*, mađarski: *Szucsáva*, ukrajinski: *Сучава* ) je grad na sjeveroistoku
Rumunjske od 92,121 stanovnika. prije nekoliko dekada (1992.) imala je 114,462 stanovnika, ali mu odtada stalno 
opada broj stanovnika.

Suceava je administrativni centar istoimenog okruga (judet) Suceava

Geografske karakteristike
-------------------------

Suceava leži na sjeveroistoku zemlje u Bukovini, u kotlini rijeke Suceave.
Grad je udaljen oko 146 km sjeverozapadno od Iaşia.

Historija
---------

Suceava je osnovana prije 14. vijeka, na platou iznad desne obale rijeke Suceava.
Od 1388. Suceava je bila prijestolnica Kneževine Moldavije sve do 1564. kada je prijestolnica 
preseljena u Iaşi.

Citadela
Za vrijeme vladavine kneza Stefana Velikog u 15. vijeku, Suceava se razvila kao trgovački centar i carinarnica, tad su podignuta brojna skladišta i jake utvrde.
Grad je počeo gubiti na važnosti nakon što su ga Osmanlije orobili u 16. vijeku.

Osmansko Carstvo prepustilo je - 1775. grad sa ostalom Bukovinom Austriji koja je odtad vladala gradom 
do 1918. kad je grad pripao Kraljevini Rumunjskoj.

Znamenitosti
------------

Od historijskih znamenitosti, najveća je rekonstruirana citadela, pored nje tu su crkva Mirăuţi iz 14. vijeka; crkva sv. Georga iz 
16. vijeka sa finim freskama i crkva sv. Dimitrija sa masivnim zvonikom.

Grad ima regionalni muzej i biblioteku.

Privreda
--------

Suceava je danas industrijski grad sa tvornicama za preradu mesa, celuloze i papira.

Gradovi prijatelji
------------------

|  |  |
| --- | --- |
| * Kina, Guizhou
* Poljska, Sosnowiec
* Ukrajina, Černivci
 | * SAD, Phoenix
* Izrael, Haifa
* Francuska, Laval
 |

Izvori
------

1. 1 2 3 4 5  „Suceava" (engleski). City population. Pristupljeno 23. 02. 2015.
2. 1 2 3 4 5 6 7 8  „*Suceava*" (engleski). Encyclopædia Britannica. Pristupljeno 23. 02. 2015.

Vanjske veze
------------

***Suceava*** na Wikimedijinoj ostavi

* *Službene stranice grada* ()
* *Suceava* na portalu Encyclopædia Britannica ()

| * p
* r
* u
Glavni gradovi rumunjskih okruga |
| --- |
| Alba Iulia • Alexandria • Arad • Bacău • Baia Mare • Bistrița • Botoșani • Brașov • Brăila • Buftea • Bukurešt (glavni grad) • Buzău • Călărași • Cluj-Napoca • Constanța • Craiova • Deva • Drobeta-Turnu Severin • Focșani • Galați • Giurgiu • Iași • Miercurea-Ciuc • Oradea • Piatra Neamț • Pitești • Ploiești • Râmnicu Vâlcea • Reșița • Satu Mare • Sfântu Gheorghe • Sibiu • Slatina • Slobozia • Suceava • Târgoviște • Târgu Jiu • Târgu Mureș • Temišvar • Tulcea • Vaslui • Zalău |  |
Skenderbegov dvorac
**Kroja** (alb.  ili *Kruja*) je grad u srednjoj Albaniji, glavni grad Krujskog distrikta. Godine 2004. u Kroji je živelo oko 20.000 stanovnika.

Istorija
--------

Kroja je najpoznatija kao rodno mesto Skenderbega , albanskog nacionalnog junaka iz vremena otpora Osmanlijskom carstvu.

Kroja je bila uporište otpora Turskom Carstvu u 15. stoljeću. Osmanlijsko carstvo je od 1443. do 1478. četiri puta bezuspešno pokušalo da osvoji grad. Skenderbeg ga je herojski branio. Čak dva puta je turski sultan lično predvodio vojsku. Cijela Europa divila se otporu naroda tadašnje Srbije. U tom vremenu pod Tursku vlast pala je Bosna, srpska despotovina i Carigrad, a Kroja je odolijevala. Skenderbeg je umro 1468. godine. Grad je konačno pao pod tursku vlast nakon Skenderbegove smrti. Kroja je deset godina kasnije pala pod tursku vlast. Posljednji je pao Drač, 1501. godine.

Vidi još
--------

***Kroja*** na Wikimedijinoj ostavi

* Skenderbeg
* Opsada Kroje
* Pad Kroje

| * p
* r
* u
Gradovi u Albaniji |
| --- |
| 
* Apollonia
* Bajram Curri
* Balš
* Berat
* Bilišt
* Bulćiza
* Burrel
* Butrint
* Crik
* Čorovoda
* Delvina
* Drač
* Elbasan
* Erseka
* Fier
* Fuša-Kroja
* Gjirokastër
* Gramš
* Has
* Himara
* Kamza
* Kavaja
* Klcura
* Klos
* Konispol
* Koplik
* Korča
* Kroja
* Kruma
* Kučova
* Kukes
* Lač
* Lješ
* Libohova
* Libražd
* Lušnja
* Malić
* Mamurras
* Mavrova
* Memaliaj
* Patos
* Pećin
* Peškopija
* Parmet
* Pogradec
* Poličan
* Puka
* Rešen
* Rogožina
* Roskovec
* Saranda
* Selenica
* Šenđin
* Šijak
* Skadar
* Tepelena
* Tirana
* Tropoja
* Valbona
* Valona

 |
*Za ostala značenja, vidi Berat (razvrstavanje).*

**Berat** (albanski: Berat ili Berati, je grad u južnoj Albaniji. Nalazi se na koordinatama 40°42′N 19°57′E. 

Po popisu iz 2003. brojio je oko 45.500 stanovnika.

Svjetska baština
----------------

Berat i susjedna Gjirokastra su upisani na UNESCO-vu listu Svjetske baštine. Predstavljaju rijetke primjere arhitektonskog karaktera tipičnog za osmanski period. Smješten u centralnoj Albaniji, Berat svjedoči o suživotu različitih vjerskih i kulturnih zajednica tokom stoljeća.U njemu se nalazi dvorac, lokalno poznat kao Kala, izgrađen u 13. vijeku, iako njegovo porijeklo datira iz 4. vijeka prije nove ere. U području citadele nalaze se pravoslavne crkve, uglavnom iz 13. stoljeća, kao i nekoliko džamija izgrađenih u osmanskom periodu koje je počelo 1417. godine. 

Berat i Gjirokastra svjedoče o načinu života na koji su tokom dugog perioda utjecale tradicije islama tokom osmanskog perioda, dok su u isto vrijeme inkorporirane ranije tradicije. Ovakav način života poštovao je pravoslavnu hrišćansku tradiciju koja je na taj način mogla nastaviti svoj duhovni i kulturni razvoj, posebno u Beratu.

Vanjske veze
------------

* Fotografije Berata

| * p
* r
* u
Gradovi u Albaniji |
| --- |
| 
* Apollonia
* Bajram Curri
* Balš
* Berat
* Bilišt
* Bulćiza
* Burrel
* Butrint
* Crik
* Čorovoda
* Delvina
* Drač
* Elbasan
* Erseka
* Fier
* Fuša-Kroja
* Gjirokastër
* Gramš
* Has
* Himara
* Kamza
* Kavaja
* Klcura
* Klos
* Konispol
* Koplik
* Korča
* Kroja
* Kruma
* Kučova
* Kukes
* Lač
* Lješ
* Libohova
* Libražd
* Lušnja
* Malić
* Mamurras
* Mavrova
* Memaliaj
* Patos
* Pećin
* Peškopija
* Parmet
* Pogradec
* Poličan
* Puka
* Rešen
* Rogožina
* Roskovec
* Saranda
* Selenica
* Šenđin
* Šijak
* Skadar
* Tepelena
* Tirana
* Tropoja
* Valbona
* Valona

 |

***Berat*** na Wikimedijinoj ostavi


1. ↑  „Albanija, spomenici upisani na listu svjetske baštine". *UNESCO: Svjetska baština*. Pristupljeno 19. 01. 2023.
2. ↑  „UNESCO: Istorijski". *UNESCO: Svjetska baština*. Pristupljeno 19. 01. 2023.
**Amran** (arapski: عمران) je grad na jemenskoj visoravni od 77,825 stanovnika. udaljen je oko 48 km sjeverno od glavnog grada Sane.

Amran je administrativni centar jemenske Muhafaze Amran od 877,786 stanovnika.

Histtorija
----------

Historijski stari grad Amran (koji je star više hiljada godina) nalazi se na malom brežuljku sa kaštelom koji dominira nad njim. Stari grad Amran okružen je visokim zidom, a zgrade unutar njega su sve od nepečene opeke kako se to često radi u sušnom Jemenu.

Amran je uvijek bio granica između različitih jemenskih plemena, grad je ležao na starom trgovačkom putu tamjana. Današnji Amran, izgrađen je izvan gradskih zidina starog grada, sa modernim zgradama u kojima su uredi vlade, škole i kasarne.

Okolica Amrana bila je 2004 godine, poprište borbi između vladinih snaga i boraca iz plemena Huti (na planinama Saada sjevernije od grada), zbog tog su se u grad slile hiljade izbjeglica. Točnije u Amranu i okolnim selima boravilo je 28.000 ljudi izbjeglica.

Iz Amrana je vrlo stara brončana pločica s natpisima iz doba Kraljevstva od Sabe, koja je danas eksponat u Britanskom muzeju.
Ova pločica je vjerojatno bila zavjetna pločica iz hrama mjesečevog boga *Almakaha*, vrhovnog božanstva Sabejskog kraljevstva (7. vijek pne.).

Privreda Amrana
---------------

Kuća iz Amrana
Amran je sjedište poljoprivrednog kraja, u novije vrijeme kod Amrana se gradi velika cementara kapaciteta 3.300 tona portland cementa na dan, uz tehničku pomoć UNIDO-a iz Beča.

Izvori
------

1. 1 2  Broj stanovnika Muhafaze Amran, na stranicama citypopulation.de
2. ↑  British Museum Arhivirano 2010-12-16 na Wayback Machine-u()
3. ↑  O projektu na stranicama ROMCONSULT Arhivirano 2012-03-24 na Wayback Machine-u()

vanjske poveznice
-----------------

* Slike iz Amrana sa portala tabisite
* Slike iz Amrana na portalu mygreatworld Arhivirano 2012-11-27 na Wayback Machine-u ()

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |

***Amran*** na Wikimedijinoj ostavi

* Regional/Middle\_East/Yemen
* 100+ Travel Photos of Yemen Arhivirano 2013-01-05 na Wayback Machine-u
**Târgu Jiu** čita se **Targu Žiju** (njemački: *Turgukukuli*, mađarski: *Zsilvásárhely*) je grad na jugozapadu
Rumunjske od 82,504 stanovnika (1992. bilo ih je 98,238)

Târgu Jiu je administrativni centar okruga (judet) Gorj.

Geografske karakteristike
-------------------------

Târgu Jiu leži duž obala rijeke Jiu, udaljen 114 km sjeveroistočno 
od Craiove i oko 288 od Bukurešta.

Târgu Jiu leži u južnom dijelu depresije Petroşani, poznate po površinskom iskopu ugljena i naftnim 
bušotinama.

Njegovo ime je slavenskog porijekla, jer je Târgu izveden od - trg, pa ime grada znači Trgovište na rijeci Jiu. 
To nije nimalo rijetko u tom kraju, gdje brojni toponimi imaju slavensko porijeklo, jer se zna da su se Slaveni naselili na 
prostoru Dacije tokom 6. vijekai prilično dugo (negdje čak do početka 19. vijeka) očuvali svoj jezik, ali su manje više 
asimilirani u Rumunje.

Historija
---------

Târgu Jiu je izrastao kao trgovište, na ruševinama nekadašnjeg rimskog naselja. Tokom čitave njegove 
historije sve do 19. vijeka, gradom su često vladali lokalni bojari.

Dolina rijeke Jiu bila je poprište teških borbi u Prvom svjetskom ratu (naročito 1916.) a i za Drugog svjetskog rata.

U gradskom parku podignut je spomenik u čast poginulim rumunjskim vojnicima za Prvog svjetskog rata, kog je izradio slavni skulptor Constantin Brâncuşi. On je rođen u nedalekom selu Hobiţa, ali je jedno vrijeme živio u gradu. 
Danas su njegove skulpture i kuća u kojoj je živio (pretvorena u muzej) najveće atrakcije Târgu Jiua.

Privreda
--------

Nakon Drugog svjetskog rata, grad se brzo razvio iz malog trgovišta poljoprivrednim proizvodima u industrijski centar u kom se proizvode prehrambeni proizvodi, cigarete i obrađuje drvo.

Grad je dobro povezan cestama i željeznicom sa ostalim gradovima u zemlji.

Gradovi prijatelji
------------------

|  |  |
| --- | --- |
| * Italija, Noci
* Njemačka, Lauchhammer
 | * Bugarska, Jambol
* Turska, Pendik (kvart Istanbula)
 |

Izvori
------

1. 1 2 3 4  „Târgu Jiu" (engleski). City population. Pristupljeno 26. 02. 2015.
2. 1 2 3 4 5 6 7 8  „*Târgu Jiu*" (engleski). Encyclopædia Britannica. Pristupljeno 26. 02. 2015.
3. ↑  „*Romania, The Slavs*" (engleski). Encyclopædia Britannica. Pristupljeno 26. 02. 2015.

Vanjske veze
------------

***Târgu Jiu*** na Wikimedijinoj ostavi

* *Službene stranice grada* Arhivirano 2010-08-31 na Wayback Machine-u ()
* *Târgu Jiu* na portalu Encyclopædia Britannica ()

| * p
* r
* u
Glavni gradovi rumunjskih okruga |
| --- |
| Alba Iulia • Alexandria • Arad • Bacău • Baia Mare • Bistrița • Botoșani • Brașov • Brăila • Buftea • Bukurešt (glavni grad) • Buzău • Călărași • Cluj-Napoca • Constanța • Craiova • Deva • Drobeta-Turnu Severin • Focșani • Galați • Giurgiu • Iași • Miercurea-Ciuc • Oradea • Piatra Neamț • Pitești • Ploiești • Râmnicu Vâlcea • Reșița • Satu Mare • Sfântu Gheorghe • Sibiu • Slatina • Slobozia • Suceava • Târgoviște • Târgu Jiu • Târgu Mureș • Temišvar • Tulcea • Vaslui • Zalău |  |
Karta Velikog Izraela
**Veliki Izrael** (hebrejski: ) je iredentistička težnja prema kojoj se zahtijeva proširenje granica Izraela na teritorije koje se poklapaju sa povijesnim granicama Davidova Kraljevstva Izraela od 1000. godina pr. Kr. Potkrijepu za takve težnje katkad se nalaze i u citatima iz biblijskog Starog zavjeta.

Smatra se kako trenutna definicija ovog termina podrazumijeva međunarodno priznatu državu Izrael plus teritoriji pod izraelskom okupacijom, odnosno Zapadna obala i pojas Gaze, odnosno sva područja od rijeke Jordan do sredozemnog mora, kao i golanska visoravan koja prema međunarodnom pravu pripada Siriji. Prethodno su židovski nacionalisti i desničari tokom 1940-ih smatrali da bi se cijeli britanski mandat nad Palestinom trebao priključiti u izraelsku državu, uključujući i dijelovi Jordana. Moderne implikacije ove težnje osjećaju se u izraelsko-palestinskom prijeporu, odnosno nastojanju Palestine da stekne punopravnu samostalnost od Izraela, ali koji službeni Tel Aviv odbija. Palestinski aktivisti često optužuju Izrael da proširenjem izraelskih naselja po Zapadnoj obali stvara 'Veliki Izrael'. Usprkos tome, izraelski premijer Ehud Olmert je 2008. izjavio da pojam 'Velikog Izraela' više ne postoji.

Izvori
------

1. ↑  Henry Siegman. „Will Greater Israel Transform Into Greater Palestine?". Huffington Post. Pristupljeno 28. juni 2017.
2. ↑  Jacob Atkins (12:00AM January 7, 2017). „Greater Israel could spell end of the two-state solution". The Australian. Pristupljeno 28. juni 2017.
3. ↑  William Booth & Ruth Eglash (3. novembar 2013). „A Greater Israel? Faction says no to two-state solution, yes to annexing Palestinian areas". The Washington Post. Pristupljeno 28. juni 2017.
4. ↑  „Israel approves first new West Bank settlement in 20 years". BBC News. 31. mart 2017. Pristupljeno 28. juni 2017.
5. ↑  Roni Sofer (14. septembar 2008). „Olmert: Notion of Greater Israel no longer exists". YnetNews.com. Pristupljeno 28. juni 2017.

Poveznice
---------

* Cionizam
* Arapsko-izraelski sukob
**Legija Kondor** (njemački: ; španski: ) je naziv za zrakoplovne i, u manjoj mjeri, kopnene jedinice nacionalističkih pobunjenika u španskom građanskom ratu sastavljene od dobrovoljaca iz nacističke Njemačke. Počele su u ljeto 1936. tokom operacije *Feuerzauber* kada je na samom početku rata njemački kancelar Adolf Hitler pobunjenicima poslao nekoliko desetaka civilnih Lufthansinih transportnih aviona Ju-52 te tako u kritičnom trenutku stvorio zračni most kojim su pobunjeničke afričke trupe prebačene iz Maroka u Španiju. Pomoć pobunjenicima se sa vremenom intenzivirala dostavljanjem aviona i pilota Luftwaffe, odnosno njihovim aktivnim učešćem u borbama protiv republikanskih snaga. Motiv za učešće Nijemaca je djelomično bio ideološke i političke prirode - pomoć fašistima u borbi protiv ljevičara i nastojanje da Španija postane budući njemački saveznik - a djelomično i nastojanje da se testiraju moderni avioni i taktika. Legija Kondor se ispočetka nije mogla ravnopravno nosi sa republikanskim zrakoplovstvom koje je sa tada modernim lovačkim aparatima I-15 i I-16 opksrbio SSSR, a stanje se poboljšalo tek naknadno, sa uvođenjem njima superiornih Messerschmit Bf109. Usprkos toga Legija Kondor je igrala značajnu ulogu i pridonijela pobjedi nacionalista, a brojni njeni članovi su stekli vrijedna iskustva koja će koristiti u drugom svjetskom ratu. Široj javnosti je, međutim, postala najpoznatija po kontroverznom bombardiranju Guernice koje je poslužilo kao model za tzv. terorističko bombardiranje gradova kao dio strategije Blitzkriega. U Legiji Kondor je u nepune tri godine rata sudjelovalo 16.000 pripadnika njemačkih oružanih snaga te oko 600 aviona različitih vrsta.

Vidi još
--------

* Plava divizija

Izvori
------

### Reference

### Literatura

* Thomas, Hugh (1961). *The Spanish Civil War* (1 izd.). London: Eyre and Spottiswoode.
* Westwell, Ian (2004). *Condor Legion: The Wehrmacht's Training Ground*. Spearhead. **15**. Ian Allan publishing. ISBN 978-0-7110-3043-5.

Vanjske veze
------------

***Legija Kondor*** na Wikimedijinoj ostavi

### Vojne stranice

* *Spanienkreuz in its different classes* via wehrmacht-awards.com
* *Cuff titles of Legion Condor and wound badge* via wehrmacht-awards.com
* *Francoist issued Campaign Medal* via Rene Chavez's *Axis101* website.

### Eseji

* *Aerial Warfare and the Spanish Civil War* Arhivirano 2010-06-18 na Wayback Machine-u by Pamela Feltus at *CentennialOfFlight.gov*
* *Spanish Civil War: German Condor Legion's Tactical Air Power* Arhivirano 2007-09-30 na Wayback Machine-u by Walter A. Musciano at *TheHistoryNet.com*
* *Portugal, Spain and Nazi Gold* Some details on German reliance on Iberian mineral wealth.

### Srodne stranice

* David Nash's Exhaustively accurate listing of aircraft which served in the conflict.
* Axis History - Legion Condor

& Eagles of the Third Reich - Men of the Luftwaffe
**New Amsterdam** je grad od 15,373 stanovnika. na istoku Gvajane u Regiji Istočni Berbice-Corentyne u kojoj je administrativni centar.

Karakteristike
--------------

On je najstarije naselje u Gvajani i jedan od najvećih gradova u zemlji. Nalazi se na istočnoj obali rijeke Barbice, 7 km od njena ušća.u 
Atlanski ocean. Od glavnog grada Georgetowna je udaljen 94 km istočno.

Historija
---------

Nukleus današnjeg grada bilo je nizozemsko naselje *Fort Sint Andries* izraslo uz fortifikaciju *Nassau* 1730-ih-40-ih.
O njemu se puno nezna jer je za ustanka crnih robova 1763. izgorjelo (ostala je samo crkva od opeke).

Nizozemci su nakon tog 1784. preselili grad na današnje mjesto i nazvali ga *Nieuw Amsterdam* (Novi Amsterdam), jer je većina novih kolonista došla iz okolice toga grada 
u Sjevernoj Holandiji.

Nieuw Amsterdam je između 1785. -1790. bio prijestolnica nizozemske kolonije *Berbice*.

Britanci su 1803. zauzeli Nieuw Amsterdam i već u maju 1825. mu dali gradska prava i novo ime. Robovlasništvo je ukinuto 1831. tri godine prije nego po karipskim kolonijima.
Nova gradska vijećnica podignuta je 1868.

Privreda i transport
--------------------

Novi Amsterdam je danas administrativno-trgovački centar stočarsko - ratarskog kraja u kom se uzgaja riža i šećerna trska.

Do grada se može doći obalnom cestom iz Georgetowna, i sve donedavno trajektom preko rijeke, a od 2008. pontonskim mostom dugim 1.57 km.

Izvori
------

1. 1 2 3  „*New Amsterdam Town in East Berbice-Corentyne*" (engleski). City Population. Pristupljeno 10.12.2023.
2. 1 2 3 4 5 6  „*New Amsterdam celebrates 122nd Anniversary*" (engleski). Kaieteur News. Pristupljeno 10.12.2023.
3. ↑  „*New Amsterdam Guyana*" (engleski). Britannica. Pristupljeno 10.12.2023.
4. ↑  „*Berbice River Bridge*" (engleski). National Trust Guyana. Pristupljeno 10.12.2023.

Vanjske veze
------------

***New Amsterdam, Gvajana*** na Wikimedijinoj ostavi

* *New Amsterdam, Guyana* (na portalu Mapcarta ()
**Šenđin** ili **Sveti Jovan Medovski** (alb. *Shëngjin* - "Sveti Jovan", ital. *San Giovanni di Medua*, nekad samo *Medova*) je primorski grad u Lješkom distriktu, u severnoj Albaniji. U gradu se nalazi značajna luka Šenđin.

Povijest
--------

Naselje na području današnjeg Šenđina se prvi put spominje u antici kao luka koju su koristili stanovnici obližnjeg Lisa (Lissus; današnji Lješ). Prema predaji, upravo je tu luku iskoristio rimski vojskovođa Julije Cezar kada se 48. pne. za vrijeme građanskog rata iskrcao na Balkan, pri čemu su njegove trupe uspešno izmakle nadmoćnoj pompejanskoj mornarici. Sam grad se pod imenom *San Đovani di Medua* prvi put spominje 1333. Nakon otomanskog osvajanja Albanije, važnost luke je opala, jer se glavnina trgovine usmerila na obližnji Ulcinj.

U prvom balkanskom ratu, crnogorska i srpska vojska su privremeno zauzele Medovu, nadajući se da će pripasti Srbiji ili Crnoj Gori nakon rata. 12. marta 1913. u luci San-Đovani di Medua desio se tragičan incident kada je konvoj brodova sa srpskim trupama koje su morem transportovane iz Soluna da pojačaju opsadu Skadra presrela turska krstarica *Hamidija*. Tom prilikom je potopljeno nekoliko brodova, a najmanje stotinu srpskih vojnika se udavilo.

20. marta 1913. godine Konferencija ambasadora Velikih sila u Londonu je odlučila da Šenđin definitivno ostaje Albaniji.

U vreme komunističke Albanije se u Šenđinu nalazila glavna vojna baza, a na plažama su sagrađeni brojni bunkeri koji danas služe kao turistička atrakcija.

2009. godine Vlada Albanije je najavila da će dozvoliti Kosovu da koristi jadransku luku Šenđin u komercijalne svrhe.

Izvori
------

1. ↑  Mitar Đurišić: Uloga kralja Nikole u Prvom balkanskom ratu
2. ↑  Dimitrije Tucović, Borbe oko Jadranskoga Mora
3. ↑  „Ivo Andrić: Draft on Albania". Arhivirano iz originala na datum 2011-10-29. Pristupljeno 2011-10-16.
4. ↑  Albanija će dozvoliti Kosovu da koristi jadransku luku

Eksterni linkovi
----------------

***Šenđin*** na Wikimedijinoj ostavi

* Shëngjin Travel Guide
* Shëngjin Municipality Official Website Arhivirano 2012-07-24 na Wayback Machine-u (Albanian)
* Shëngjin Port Arhivirano 2011-01-28 na Wayback Machine-u

  


|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |


| * p
* r
* u
Gradovi u Albaniji |
| --- |
| 
* Apollonia
* Bajram Curri
* Balš
* Berat
* Bilišt
* Bulćiza
* Burrel
* Butrint
* Crik
* Čorovoda
* Delvina
* Drač
* Elbasan
* Erseka
* Fier
* Fuša-Kroja
* Gjirokastër
* Gramš
* Has
* Himara
* Kamza
* Kavaja
* Klcura
* Klos
* Konispol
* Koplik
* Korča
* Kroja
* Kruma
* Kučova
* Kukes
* Lač
* Lješ
* Libohova
* Libražd
* Lušnja
* Malić
* Mamurras
* Mavrova
* Memaliaj
* Patos
* Pećin
* Peškopija
* Parmet
* Pogradec
* Poličan
* Puka
* Rešen
* Rogožina
* Roskovec
* Saranda
* Selenica
* Šenđin
* Šijak
* Skadar
* Tepelena
* Tirana
* Tropoja
* Valbona
* Valona

 |
**Slatina** (bugarski: *Слатина*) je grad na jugu Rumunjske od 70,293 stanovnika.

Slatina je administrativni centar okruga (judet) Olt

Geografske karakteristike
-------------------------

Slatina leži na jugu zemlje u dolini rijeke Olt na mjestu gdje je nekad bila utvrda.
Ime mjesta - Slatina jasno ukazuje na njegovo slavensko porijeklo, a ono znači slano tlo, ili slana voda.

Historija
---------

Slatina se u dokumentima prvi put spominje 1368. u povelji vlaškog kneza Vladislava I, izdanu trgovcima iz transilvanijskog Braşova, kojom se oslobađaju od plaćanja carine kad prolaze kroz Slatinu.
Iako je jasno da je kraj bio naseljen davno prije tog razdoblja, dokazi za to leže u lokalnom muzeju, u kom ima puno artefakata iz starijeg paleolitika (kamena oruđa), iskopanih južno od centra grada. Pored toga pronađeno je i puno predmeta iz 
rimskih vremena; kovanice, oružje, knjige i odjeća

U Slatini je 1909. rođen dramatičar Eugène Ionesco.

Privreda
--------

Najveći industrijski pogon u gradu je elektroliza aluminija - Alro Slatina, pored toga tu je i tvornica automobilskih guma Pirelli i velika termoelektrana nedaleko od centra grada.

Slatina je dobro povezana autoputevima i željeznicom sa ostalim gradovima u zemlji.

Gradovi prijatelji
------------------

Slatina je zbratimljena sa slijedećim gradovima:

* Italija, Ispica
* Italija, Acireale

Izvori
------

1. 1 2 3 4  „Slatina" (engleski). City population. Pristupljeno 24. 02. 2015.
2. 1 2 3 4 5  „*Slatina*" (engleski). Encyclopædia Britannica. Pristupljeno 24. 02. 2015.

Vanjske veze
------------

***Slatina, Rumunjska*** na Wikimedijinoj ostavi

* *Službene stranice grada* ()
* *Slatina* na portalu Encyclopædia Britannica ()

| * p
* r
* u
Glavni gradovi rumunjskih okruga |
| --- |
| Alba Iulia • Alexandria • Arad • Bacău • Baia Mare • Bistrița • Botoșani • Brașov • Brăila • Buftea • Bukurešt (glavni grad) • Buzău • Călărași • Cluj-Napoca • Constanța • Craiova • Deva • Drobeta-Turnu Severin • Focșani • Galați • Giurgiu • Iași • Miercurea-Ciuc • Oradea • Piatra Neamț • Pitești • Ploiești • Râmnicu Vâlcea • Reșița • Satu Mare • Sfântu Gheorghe • Sibiu • Slatina • Slobozia • Suceava • Târgoviște • Târgu Jiu • Târgu Mureș • Temišvar • Tulcea • Vaslui • Zalău |  |
**Dobrna** (njemački: *Neuhaus*) je selo u Sloveniji od 548 stanovnika, ono je i administrativni centar Občine Dobje.

Dobrna je poznata po najstarijem termalnom lječilištu u Sloveniji - *Terme Dobrna* i to već punih 7 vijekova.

Geografske karakteristike
-------------------------

Dobrna leži udaljena oko 12 km istočno od Velenja i oko 16 km sjeverno od Celja, na ušću potoka Dobrnice i Topličice u brdovitom kraju.

Historija
---------

Historija Dobrne usko je vezana uz burg koji se prvi put spominje u 12. vijeku, on je često mjenjao vlasnike, koji su bili i feudalni vlasnici čitavog kraja pa tako i termalnog izvora koji je kasnije postao najvažniji objekt u mjestu. On se prvi put navodi u nekom dokumentu 1403. prvi dokumentirani vlasnik bio je vlastelin Franz Dobrnski - 1582. koji ga je iznajmio dvojici zakupaca. Od Matije Gačnika koji je postao vlasnik burga i izvora počinje novo doba Dobrne, jer je on 1624. izgradio prvu građevinu uz izvor, za smještaj posjetioca i kupača. Kad ga je car nagradio plemićkim naslovom *von Schlangenburg*, taj naziv se ustalio i za stari grad Dobrnu, koja se odtad zove Schlangenburg (Zmijski grad) na slovenskom Kačjek.

Izvori
------

1. 1 2 3 4  „Slovenia: Savinjska" (engleski). City population. Pristupljeno 18. 05. 2014.
2. ↑  „Dobrna" (slovenski). Slovenia info. Pristupljeno 20. 05. 2014.
3. 1 2 3  „Dobrna" (slovenski). Terme Dobrna. Arhivirano iz originala na datum 2013-06-08. Pristupljeno 20. 05. 2014.

Vanjske veze
------------

***Dobrna*** na Wikimedijinoj ostavi

* Službene stranice Općine Dobrna Arhivirano 2007-02-08 na Wayback Machine-u ()
**Fram** (njemački: *Frauheim*) je gradić u Sloveniji od 1.028 stanovnika, on je i jedan od administrativnih centara Občine Rače - Fram uz grad Rače.

Geografske karakteristike
-------------------------

Fram leži udaljen oko 14 km južno od Maribora, po padinama Pohorja, s lijeve strane autoputa Maribor - Celje, s desne strane na udaljenosti od 4 km leži Rače.

Historija
---------

Historija tog gradića usko je vezana uz njegov burg - *Vraunhaym*, koji se prvi put u dokumentima spominje 1335. od kojeg su danas ostale samo ruševine na brdu iznad crkve. Razorili su ga uporni kmetovi za svoje bune - 1635. , nakon tog je još i izgorio u 18. vijeku, pa je konačno propao u 19. vijeku.U Framu se nalazi *zlati studenec*, izvor pitne vode iz kojeg se snabdjevala rimska Poetovia.

Fram je zbog bogatsva planinskih potoka bio poznat po mlinovima i pilanama. Mjesto se počelo transformirati u periferijski gradić od 1886. kad je otvorena prva tvornica (mlin) ulja.

Izvori
------

1. 1 2 3 4  „Slovenia: Podravska" (engleski). City population. Pristupljeno 30. 05. 2014.
2. 1 2  „Ostanki Framskega gradu" (slovenski). Občina Rače - Fram. Pristupljeno 31. 05. 2014. [*mrtav link*]
3. ↑  „Predstavitev občine" (slovenski). Občina Rače - Fram. Arhivirano iz originala na datum 2014-05-29. Pristupljeno 31. 05. 2014.

Vanjske veze
------------

* Službene stranice Općine Rače - Fram Arhivirano 2014-02-06 na Wayback Machine-u ()